Diari Oficial de la Generalitat Valenciana


Sumari del DOGV 5108, del 06-10-2005 (2005/11964)

RESOLUCIÓ de 9 de setembre de 2005, del director-gerent de l'Institut Valencià d'Atenció als Discapacitats (IVADIS), per la qual s'aprova amb caràcter definitiu el llistat d'admesos i exclosos definitivament de les Borses d'Ocupació Temporal de Millora de l'IVADIS.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5108

Data del DOGV
:   06-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/11810


Organisme emissor
:   Institut Valencià d'Atenció als Discapacitats

Tipus de document
:   Resolució

RESOLUCIÓ de 9 de setembre de 2005, del director-gerent de l'Institut Valencià d'Atenció als Discapacitats (IVADIS), per la qual s'aprova amb caràcter definitiu el llistat d'admesos i exclosos definitivament de les Borses d'Ocupació Temporal de Millora de l'IVADIS. [2005/X11012]
  
D'acord amb la proposta elevada per la Subcomissió de Borses i per la qual s'ordena la publicació de la present resolució als taulers dels centres de l'IVADIS i en el Diari Oficial de la Generalitat Valenciana:
  
Primer. El 7 i 8 de setembre la Subcomissió de Baremació de les Bores d'Ocupació Temporal de l'IVADIS es va reunir a fi d'examinar i resoldre les al·legacions presentades a la Borsa de Millora de l'IVADIS en el termini concedit amb esta finalitat.
  
Segon. Esta Subcomissió, una vegada finalitzat el tràmit anterior, va elevar proposta al director-gerent de la relació de sol·licitants admesos amb caràcter definitu, tot indicant la puntuació obtinguda, i si fa el cas, exclosos amb caràcter definitiu tot indicant el motiu d'exclusió de la Borsa d'Ocupació Temporal de Substitució de l'IVADIS, la qual s'aprova pel director-gerent.
  
Tercer. D'acord amb allò exposat en l'apartat anterior, es procedix a ordenar la publicació dels noms dels sol·licitants que formen el llistat d'admesos i exclosos amb caràcter definitiu de la Borsa de Millora de l'IVADIS, en la pàgina web www.ivadis.com, i en els taulers dels centres de l'IVADIS, d'acord amb al proposta elevada per la Subcomissió de Baremació de les Borses d'Ocupació Temporal de l'IVADIS.
  
Quart. Aquells candidats que estiguen sotmesos a expedient disciplinari pendent de resolució judicial, s'inclouen en el llistat definitiu d'esta borsa però l'eventual obtenció de destinació quedarà condicionada a la resolució que pose fi al procés judicial, tal com establix l'apartat 1.5 de l'article 5 de les bases que regulen la present Borsa de Treball Temporal.
  
La resolució judicial que confirme la procedència de la imposició de la sanció disciplinària determinarà automàticament l'exclusió del candidat sancionat de la present Borsa de Millora.
  
Quint. D'acord amb l'acord de la Comissió de Seguiment de data 23 de febrer pel qual es proposava sol·licitar als candidats integrants de les borses l'aportació d'un certificat mèdic oficial que acredite la seua aptitud per al lloc que s'ha de cobrir, s'aprova i s'acorda que els candidats de la Borsa de Millora de l'IVADIS hauran d'aportar en el termini de deu dies des de l'oferiment del lloc que s'ha de cobrir, el certificat mèdic d'aptitud per al lloc que opten per millora. L'incompliment d'este requisit o la no aptitud del treballador en l'exercici de les seues noves funcions podran implicar la resolució del contracte que per millora s'haja realitzat.
  
Sext. La present resolució deixa sense efecte la Borsa de Millora i bases que fins ara han estat en funcionament en l'IVADIS i, ordena la posada en vigor de la nova borsa de millora de l'IVADIS que tindrà efectes des de l'endemà a aquells que es done publicitat a la present Resolució i els llistats de millora en els taulers dels centres, sense perjudici de la seua posterior publicitat en el DOGV.
  
Séptim. Recursos:
  
Contra la present resolució, que esgota la via administrativa, s'hi podrà interposar recurs contenciós administratiu davant els òrgans jurisdiccionals contenciosos administratius de la Comunitat Valenciana, en el termini de dos mesos comptadors des de l'endemà de la seua publicació en el DOGV, d'acord amb allò establit en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestivament, podran inteposar el recurs de reposició en el termini d'un mes davant el director-gerent, d'acord amb els articles 116 i 117 de l'esmentada Llei 30/1992, segons la seua redacció modificada per la Llei 471999.